
strains. Introduction. Monitoring acute flaccid paralysis (AFP) is a key strategy used by the 
Global Polio Eradication Initiative (GPEI) in assessing the progress towards the global 
eradication goal. 
Material and methods. A cross-sectional descriptive study was conducted during the 
years 2002-2017. The current research was carried out within the National Agency for 
Public Health - Virology Laboratory. The study focused on a period of 15 years (2002- 
2017), during which the Republic of Moldova was included as a polio-free country. 
Results. Thus, over 15 years (2002-2017) there were reported and registered 118 non- 
polio cases (AFP) on the territory of the Republic of Moldova. The data of our study deter- 
mined the rate of non-polio cases for the period 2002-2017, that ranged between 0.3-2.3 
per 100 000 children, cumulatively, the incidence being of 17.9 cases per 100 000 children. 
The rate of males diagnosed with acute flaccid paralysis accounted for 54.2%. Most cases 
were registered in the Central areas, including Chisinau city (29.7%) and other localities 
involving the same area 28.8%. 
Conclusion. The study results showed that, the Republic of Moldova has a feasible moni- 
toring of the epidemiological situation on polio, including an action plan for further pre- 
ventive measures and surveillance of poliomyelitis, where detection, registration and in- 
vestigation of AFP is the 'gold standard " aimed at providing a favorable epidemiological 
situation. 


Cuvinte cheie: para- Introducere. Supravegherea paraliziei acute flasce (PALE) este o strategie-cheie, utilizată 

lizie acută flască, su- de iniţiativa globală de eradicare a poliomielitei (IGEP), pentru a evalua progresele înre- 

praveghere, tulpini  gistrate în atingerea obiectivului global de eradicare. 

polio. Material și metode. A fost efectuat un studiu descriptiv transversal, realizat în perioada 
anilor 2002-2017. Actuala cercetare a fost efectuată în cadrul Agenţiei Naţionale de 
Sănătate Publică - Laboratorul virusologic. Studiul s-a axat pe o perioadă de 15 ani 
(2002-2017), timp în care Republica Moldova este inclusă, și se menţine, ca ţară liberă la 
poliomielită. 
Rezultate. Astfel, pe parcursul anilor 2002-2017 pe teritoriul Republicii Moldova au fost 
raportate și inregistrate 118 cazuri non-polio (PAF). Datele studiului nostru au determi- 
nat rata cazurilor non-polio (PAF), pentru perioada 2002-2017, în limitele 0,3-2,3 la 100 
mii copii, cumulativ incidenţa constituind 17,9 cazuri la 100 mii copii. Rata persoanelor 
de gen masculin, depistate cu paralizie acută flască, este de 54,2%. Cele mai multe cazuri 
au fost inregistrate în zona Centru și anume în mun. Chișinău - 29,7%, din totalul de 
cazuri, iar în celelalte localităţi incluse în această zonă-28,8%. 
Concluzii. Rezultatele obținute demonstrează că, Republica Moldova deţine un sistem 
viabil de supraveghere a situaţiei epidemiologice privind poliomielita, care include un 
plan de acţiuni de continuare a măsurilor de prevenire și de supraveghere a poliomielitei, 
unde depistarea, înregistrarea și investigarea cazurilor de PAF constituie “standardul de 
aur” de asigurare a unei situaţii epidemiologice favorabile. 

INTRODUCERE 


Supravegherea paraliziei acute flasce (PAF) este o 
strategie-cheie utilizată de iniţiativa globală de 
eradicare a poliomielitei (IGEP), de aceea este 
necesar de a evalua progresele înregistrate în 
atingerea obiectivului global de  eradicare. 
Susţinută de o reţea globală de laboratoare polio, 
supravegherea PAF se desfășoară în 179 din 194 
state membre ale Organizaţiei Mondiale a 
Sănătăţii (OMS), inclusiv şi în Republica Moldova. 
Supravegherea activă constituie totalitatea 
copiilor <15 ani detectaţi cu PAF, urmată de co- 
lectarea probelor de mase fecale și de testarea po- 
liovirusului în laboratoarele de poliomielită, 
acreditate de OMS. Calitatea supravegherii PAF 
este monitorizată periodic cu indicatori standard- 
izaţi de calitate ai supravegherii. În ţările şi zonele 
cu risc sporit, sensibilitatea supravegherii în me- 
diul ambiant (testarea probelor de ape reziduale) 
a PAF este sporită. Secvența genetică a po- 
liovirusului izolat furnizează informaţii im- 
portante privind căile de transmitere ale polio- 
mielitei. Sistemul de supraveghere al PAF este 
unul dintre cele mai valoroase programe ale IGEP, 
cu potenţialul de a servi ca o platformă pentru in- 
ițierea sistemelor integrate, de supraveghere a 
bolii. Sprijinul continuu, pentru menţinerea sis- 
temelor de supraveghere a PAF, va fi esenţial 
pentru monitorizarea și finalizarea aspectului 
eradicării globale a poliomielitei, și pentru asig- 
urarea faptului că acest sistem de supraveghere 
este tranziţionat post-eradicare, și are drept scop 
sprijinirea unor priorităţi în domeniul sănătăţii 
(1). Această strategie oferă informaţiile necesare 
pentru alertarea managerilor de sănătate și a cli- 
nicienilor, pentru a iniţia acţiuni, în timp util, 
privind întreruperea transmiterii poliomielitei (2 
- 5). 


Iniţiativa globală de eradicare a poliomielitei 
(IGEP) a început în anul 1988, după ce suprave- 
gherea paraliziei acute flasce (PAF) a fost 
îmbunătăţită prin supravegherea mediului, care a 
dus la o rezoluţie unanimă din partea tuturor 
statelor membre ale Organizaţiei Mondiale a 
Sănătăţii (OMS), care deţin laboratoare de polio- 
mielită (testarea apelor reziduale) în punctele de 
santinelă. Referitor la sprijinirea eradicării glob- 
ale OMS a propus testarea contacţilor cu PAF în 
anul 1988, un an în care 125 de ţări din întreaga 
lume au raportat cazuri detectate în masele fecale 
sau în probele de mediu (1). Conform Organizaţiei 
Mondiale a Sănătăţii, toate cazurile de PAF tre- 


buie să fie investigate într-un laborator certificat 
de aceasta, de asemenea, pentru izolarea vi- 
rusului se colectează două probe de mase fecale, 
la înregistrarea fiecărui caz de PAF, la cel puţin 24 
de ore de la detectarea acestuia (6, 7, 8). 


Deseori, monitorizarea PAF este afectată de capa- 
citatea lucrătorilor medicali de a recunoaște, în 
mod corect, cazurile de PAF. Cu accentul pus pe 
poliomielită, mulţi lucrători medicali au fost in- 
formaţi despre semnele și simptomele sale cli- 
nice. Lipsa conştientizării poliomielitei poate 
afecta raportarea cazurilor de PAF (9). 


Obiectivele principale ale supravegherii PAF, în 
scopul eradicării poliomielitei, au vizat identifi- 
carea rapidă a tuturor zonelor rămase, în care are 
loc transmiterea poliovirusului, pentru a viza, în 
mod eficient, activitățile de imunizare și pentru a 
arăta, în mod prioritar, unde transmisia a fost 
întreruptă. Spre deosebire de supravegherea pen- 
tru variolă sau rujeolă, monitoringul pentru polio- 
virusuri este mai dificil prin faptul că, marea ma- 
joritatea infecțiilor, la persoanele sensibile 
(>99%), nu duc la paralizie. De asemenea, simp- 
tomele PAF pot fi cauzate și de alte semne, care 
pot imita poliomielita paralitică, în special sindro- 
mul Guillain-Barre (1). Studiile din Finlanda au 
arătat o asociere a sindromului Guillain-Barre 
(SGB), în campaniile de vaccinare contra polio- 
mielitei (VPO) (10, 11), de asemenea, constatări 
similare fiind raportate și în Turcia (12). E de re- 
marcat faptul că, în studiul realizat de Kinnenen, 
diagnosticul SGB a fost realizat prin utilizarea 
unor criterii consecvente, pe toată perioada de 
observaţie. Institutul de Medicină (Comitetul pen- 
tru siguranţa vaccinurilor) a sugerat că este admi- 
sibil, din punct de vedere biologic, ca vaccinul po- 
liomielitic (OPV) să cauzeze SGB și că dovezile fa- 
vorizează existența unei relații de cauzalitate 
(13). 


Pentru atingerea obiectivelor, privind eradicarea 
globală, se întreprind următoarele acţiuni: 


1) Imunizarea copiilor cu vârsta <1 an cu vac- 
cinul polio oral (VPO). 

2) Imunizarea copiilor cu vârsta <5 ani cu 
VPO în zilele naţionale de imunizare. 

3) Supravegherea focarelor. 

4) Imunizarea cu vaccin contra poliomielitei, 
în cazul depistării focarelor. 


In pofida acestor încercări intense de eradicare a 
poliomielitei, poliovirusul sălbatic este încă en- 
demic în Afganistan și în Pakistan (14). 

Monitorizarea PAF, în ţările dezvoltate și în cele 
cu venituri medii, este integrată în sistemele ex- 
istente de supraveghere a bolilor, implementate 
de OMS. În 43 din 46 de state membre ale Regiunii 
Africane din cadrul OMS, supravegherea PAF este 
efectuată ca parte a unui sistem integrat de su- 
praveghere și de răspuns al bolilor (SISRB). 


Ţările în curs de dezvoltare beneficiază de sprijin 
extern tehnic și de finanţare pentru desfășurarea 
supravegherii PAF. Într-o serie de ţări, Minis- 
terele Sănătăţii și OMS au creat o reţea de su- 
praveghere a PAF, pentru a se asigura că calitatea 
de supraveghere a PAF este suficientă. Lucrătorii 
din domeniul sănătăţii publice desfăşoară adesea 
sesiuni și seminare de sensibilizare, privind su- 
pravegherea PAF, pentru medicii și personalul al- 
tor instituţii medicale (1). Deși, în India indicato- 
rii de calitate ai supravegherii PAF demonstrează 
o supraveghere eficientă, iar ultimul caz de polio 
a fost raportat în 2011, diminuarea ratei PAF la 2 
cazuri la 100 mii populaţie nu s-a materializat de- 
ocamdată. Analiza datelor pe o perioadă de 10 ani 
(2000-2010) a demonstrat o creștere la nivel 
naţional. Rata PAF în 2010 a fost de 12/100.000, 
fiind cu mult mai ridicată faţă de numărul estimat 
de 2/100.000. S-a raportat că, în 2005 s-a înregis- 
trat o creștere accentuată a ratei naţionale a PAF, 
care a coincis cu introducerea unui vaccin mono- 
valent cu potenţial mare, care conţinea de 5 ori 
mai multe virusuri de tip 1, comparativ cu cel 
conținut în vaccinul utilizat anterior. Rata PAF, 
care a fost de 3,11/100.000 în 2004, s-a dublat la 
6,43 /100,000 în 2005. În 2011, rata PAF în UP şi 
Bihar a fost de 25/100.000, respectiv de 
35/100.000 (15). În 2016 în statul Kaduna, Nige- 
ria s-a determinat o diminuare a ratei PAF, proba- 
bil datorită implementării diferitelor iniţiative de 
intensificare a supravegherii PAF. În statul Ka- 
duna rata anuală minimă PAF a constituit 
2/100.000 la copii <15 ani şi probele de mase fe- 
cale negative > 80% (6). 


În perioada anilor 2006-2007 România a raportat 
28 de cazuri de paralizie acută flască (PAF) la 
tronsonul de vârstă de la 3 luni la 14 ani și 45 de 
cazuri de paralizie acută flască la vârsta cuprinsă 
între 6 luni - 4 ani și 9 luni) (16). Un alt studiu a 
constatat că 48% din cazurile de PAF au apărut la 
copiii cu vârsta sub 5 ani (17). 


Date similare au fost raportate de Comitetul 
Naţional din Hong Kong, care au raportat 247 de 


cazuri de PAF cu vârsta sub cinci ani, aproximativ 
45%. 'Toate cazurile au fost distribuite, conform 
clasificării OMS, ca PAF non-poliomielitice. Apro- 
ximativ 60%, dintre pacienţi, au fost identificaţi 
cu tulburări neurologice, cele mai frecvente fiind 
sindromul Guillain-Barre (25,9%) și mielita 
(13,4%). Virusurile PAF au constituit 14,0%, cele 
mai multe detectări pozitive fiind reprezentate de 
enterovirusurile non-polio (EVNP) - 60,0% și de 
adenovirusuri - 31,4% (18). În Belarus, din 1996 
până în 2005, au fost raportate 456 cazuri de PAF, 
11 au fost clasificate ca poliomielită paralitică 
asociată vaccinului, 445 - ca PAF non-poliomielită 
(19). 


Ipoteza cercetării constă în studierea și evaluarea 
particularităților epidemiologice a  paraliziei 
acute flasce, la copiii cu vârsta de până la 15 ani 
din Republica Moldova, ceea ce constituie un ins- 
trument principal în controlul poliomielitei. lar 
măsurile aplicate stau la baza menţinerii statutu- 
lui țării ca liberă de poliomielită. 


MATERIAL ȘI METODE 


Actuala cercetare a fost efectuată în cadrul 
Agenţiei Naţionale de Sănătate Publică - Labora- 
torul virusologic. Studiul a fost efectuat pe o pe- 
rioadă de 15 ani (2002-2017), timp în care Repu- 
blica Moldova este inclusă ca ţară liberă la polio- 
mielită. Obiectivele trasate au fost realizate în 
baza studiului descriptiv transversal, realizat în 
perioada anilor 2002-2017. Monitorizarea para- 
liziei acute flasce reprezintă instrumentul princi- 
pal în controlul poliomielitei, iar Laboratorul 
menționat mai sus este unica instituţie din Repu- 
blică, unde se efectuează investigaţii de laborator 
virusologice enterovirale. Astfel, am considerat 
oportun de a aborda problema în mod științific, 
studiind toate cazurile paraliziilor acute flasce, 
înregistrate în Republica Moldova, în perioada 
anilor 2002-2017. Izolarea și identificarea tulpi- 
nilor de enterovirusuri a fost efectuată în culturile 
de celule RD, HEp-2 și L-20B, fiind utilizate seru- 
rile specifice imune, certificate și oferite de insti- 
tuțiile de profil ale OMS (Bilthoven, Olanda). Con- 
firmarea şi determinarea originii tulpinilor izo- 
late de virusul poliomielitic a fost efectuată în La- 
boratorul Regional de Referinţă al OMS, Institutul 
de Poliomielită și Encefalite Virale “M. P. Ciu- 
macov”, Moscova, cu teste din ultimă generaţie, 
prin tehnici de biologie moleculară - PCR. 

REZULTATE 


Diagnosticul de PAF este caracteristic oricărui pa- 
cient cu vârsta <15 ani cu paralizie apoplexică cu 
debut acut sau unui pacient de orice vârstă, care 
este suspect la diagnosticul de poliomielită (6). 


Astfel, pe parcursul anilor 2002-2017, pe terito- 
riul Republicii Moldova, au fost raportate și înre- 
gistrate 118 cazuri non-polio, la copiii cu vârsta 
de până la 15 ani (PAF), de la care au fost recoltate 
și investigate 241 de probe de fecale. Conform re- 
comandărilor OMS, indicatorul de supraveghere 
la PAF constituie 0,8, în RM acest indicator nu a 
fost atins în anii 2002, 2012, 2013, 2014, 2015 şi 
în 2017. Datele studiului nostru au determinat 


0,9 


rata cazurilor non-polio (PAF), pentru perioada 
2002-2017, în limitele 0,3-2,3 la 100 mii de copii, 
cumulativ incidența constituind 17,9 cazuri la 
100 mii de copii. În anii 2013 şi 2017 rata parali- 
ziei acute flasce relevă cele mai mici valori, cons- 
tituind 3 sau 0,4 cazuri la 100 mii de copii sau 0,3 
cazuri la 100 mii populaţie. Câte 0,7 cazuri la 100 
mii de copii au fost raportate în anii 2002, 2012, 
2014 și în 2015, iar cele mai mari valori de 2,3, și 
2,2 cazuri la 100 mii copii au fost înregistrate în 
anii 2010 și în 2007 (fig. 1). De menţionat este 
faptul că, în perioada de studiu, cazuri compati- 
bile cu poliomielita, cazuri de poliomielită vaccin- 
asociată, și cazuri de poliomielită paralitică nu au 
fost înregistrate. 


2002 2003 2004 2005 2006 2007 2008 2009 2010 2011 2012 2013 2014 2015 2016 2017 


5 Rata cazurilor non-polio PAF 





=== Indicatorul de supraveghere 


Figura 1. Rata cazurilor non-polio PAF, înregistrate în RM, între 2002-2017. 


Toate cazurile de paralizie acută flască au fost stu- 
diate în funcţie de gen. Datele relatate de- 
monstrează faptul că, ponderea persoanelor de 
gen masculin, depistate cu paralizie acută flască, 
este de 54,2%, iar la persoanele de gen feminin 
ponderea aceleiaşi infecții constituie 45,8%. În 
acest sens nu am reuşit să determinăm o diferenţă 
statistică semnificativă (p>0,05). 


Paralizia acută flască este o infecţie ce se monito- 
rizează pe întreg teritoriul ţării, cu toate acestea, 
cele mai multe cazuri au fost înregistrate în zona 
Centru și anume în mun. Chișinău 29,7%, iar cele- 
lalte localităţi incluse în aceasta zonă - 28,8%, 
20,3% dintre cazuri au fost raportate de zona Sud 
şi 16,9% de zona de Nord. De menţionat că, Trans- 
nistria a înregistrat cele mai puţine cazuri - 4,2% 


(fig. 2). 


Astfel, în perioada 2002-2017, la copiii cu PAF, la 
nivel naţional a fost studiată acoperirea vaccinală 
contra poliomielitei. Din 118 cazuri de PAF înre- 
gistrate la copii, 80 copii (67,8+4,3%) au fost vac- 
cinați conform vârstei. Potrivit datelor analizate 
din documentele privind vaccinarea copiilor, s-a 
constatat că, la vârsta de 2 luni se atestă un copil 
(0,8+08% din numărul total de copii) care dis- 
pune de vaccinare contra poliomielitei, iar la 
virsta de 3-4 luni copiii ar trebui să dispună de 
două doze de vaccin contra poliomielitei. Din 
numărul total, la această vârstă s-au înregistrat 4 
copii sau 3,4+1,0%, constatându-se faptul că, 
75,0+21,7% sunt vaccinaţi parţial, de aceea există 
riscul mai mare de contractare a poliomielitei și 
doar un copil (25+21,7%) dispune de toate dozele 
de vaccin. 

Figura 2. Distribuţia teritorială a cazurilor de PAF, între 2002-2017. 


La vârsta de 5-21 luni copiii ar trebui să fie vacci- 
naţi cu a 3-a doză de vaccin contra poliomielitei. 
Este îmbucurător faptul că, din 10 copii înregis- 
trați la această vârstă 7 (70+14,5%) au efectuat 
toate dozele de vaccin, ceilalți 3 copii - un copil 
vaccinat parţial, unul nevaccinat și la un copil 
lipsesc datele privind vaccinarea. 


La vârsta de 2 ani are loc revaccinarea copiilor 
contra poliomielitei, la acest grup s-au înregistrat 
cele mai multe cazuri de paralizie acută flască (92 
cazuri sau 78,0+3,8% din numărul total de 
cazuri). Dintre ele 68,5+4,8% (63 cazuri) dispun 
de toate dozele de vaccin, 68,5+4,8% (24 cazuri) - 
copiii sunt vaccinaţi incomplet, 4,3+2,1% (4 
cazuri) - copiii sunt nevaccinați, iar la 1,1+1,1% -— 
lipsesc datele de vaccinare contra poliomielitei. 


La virsta de 6-14 ani are loc a doua revaccinare, 
unde copiii ar trebui să fie vaccinaţi cu a b-a doză 


de vaccin contra poliomielitei. Din numărul total 
de cazuri înregistrate (8) - 75,0+15,3% erau vac- 
cinați complet, 25,0+15,3% - vaccinaţi incomplet. 


Datorită agravării situaţiei la poliomielită în Re- 
giunea Europeană în anul 2010, conform reco- 
mandărilor OMS (5), în ţară în anul 2011 a fost 
realizată revaccinarea contra poliomielitei a co- 
piilor cu vârste de până la 15 ani. Astfel, la această 
vârstă s-au îregistrat 3 cazuri de PAF (2 copii vac- 
cinaţi complet și 1 copil vaccinat parţial) (tab. 1). 


În perioada studiată, din numărul total de cazuri 
PAF au fost depistat rezultat pozitiv la 16,1% (7 
bolnavi), fiind izolate diferite tulpini de poliovirus 
(toate de origine vaccinală) după cum urmează: 2 
pacienţi (1,6%) - Polio 1, un caz (0,9%) - Polio 2, 
două cazuri (0,9%) - Polio 3, un caz (0,9%) - Polio 
1+2 şi la 2 pacienţi (1,6%) - Polio 1+2+3. 


Tabelul 1. Acoperirea vaccinală contra poliomielitei a copiilor cu PAF, 2002-2017. 


vaccinare 


Ă 0 0 0 1 „8+0, 


1 25+21,7 3 ,0+21, 9) 9) 9) 4 a 


22 1.- 5 ani 


6-14 ani 6 ,0+15, ,0+15, ,0+0, 


15-16 ani 


Vaccinat total  Vaccinat parţial 
Vârsta 
abs P+ES% abs P+ES% 
0-2 luni 1 100 9) 9) 
(1 doză) 
3-4 luni 
(2 doze) 73102.17 
5-21 luni 7 70+14,5 1 10,0+9,5 
(3 doze) 
(4 doze) 63  68,b+4,8 24 26,1+4,6 
75,0+15,3 2 25,0+15,3 
(5 doze) 
(6 doze) 2. ''60,7£272 1 3), 327,2 
Total 80 67,8+4,3 31 26,3+4,1 


Nevaccinat Lipsă date de Total 

abs P+ES% abs P+ES% abs P+ES% 
9) 0,8+0,8 
$) 3,4+1,7 
1 10,0+9,5 1 10+9,5 10 8,5+2,6 
4 4,3+2,1 1 1,1+1,1 92 78,0+3,8 
9) 9) O 0,0+0,0 8 6,8+2,3 
9) 9) 9) 0,0+0,0 3 2,5+1,4 
5 1,7512 118 100 


pO9— pI=— 4,2+1,9 2 PI = 

De asemenea, la 12 bolnavi a fost izolate diferite 
serotipuri de virusuri ECHO şi virusurile 
coxsackie. La 1 bolnav (0,9%) a fost identificat 
Coxsackie B1-6, la 2 persoane (1,6%) - ECHO 3,8 
cazuri (6,8%) - ECHO 6 şi un caz (0,9%) - ECHO 
30 (tab. 2). Toate rezultatele obţinute relevă fap- 
tul că, în cazul paraliziei acute flasce, Republica 


Moldova dispune de instrumente în scopul moni- 
torizării situaţiei epidemiologice și a eficientizării 
măsurilor antiepidemice aplicate. Relevant este 
faptul că, toate tulpinile poliovirale au origine 
vaccinală şi au fost izolate de la copii vaccinaţi an- 
terior. 


Tabelul 2. Rezultatele de laborator ale cazurilor de PAF în RM, între 2002 - 2017. 


Rezultate de laborator Cazuri PAF Ponderea 
Polio 1 p, 1,6 
Polio 2 1 0,9 
Polio 3 1 0,9 
Polio 1+2 1 0,9 
Polio 1+2+3 p; 1,6 
Cox. B1-6 1 0,9 
ECHO 3 2 1,6 
ECHO 6 8 6,8 
ECHO 30 1 0,9 
negativ 99 83,9 
Total 118 100% 


Conform ordinului Ministerului Sănătăţii nr. 279 
din 15.04.2016, Comisia de evaluare şi calificare a 
cazurilor suspecte de poliomielită evaluează şi 
clasifică cazurile de poliomielită și de paralizie 
acută flască, conform metodologiilor recoman- 
date de Organizaţia Mondială a Sănătăţii (OMS). 
În rezultatul clasificării finale a cazurilor de PAF, 
de către Comisia de clasificare a Ministerului 
Sănătăţii, nu a fost înregistrat nici un caz de PAF 
compatibil, posibil asociat cu vaccinarea. 


Rezultatele obținute demonstrează că Republica 
Moldova deţine un sistem viabil de supraveghere 
a situaţiei epidemiologice privind poliomielita, 
care include un plan de acţiuni continuu, în 
legătură cu măsurile de prevenire şi su- 
praveghere a poliomielitei, unde depistarea, înre- 
gistrarea şi investigarea cazurilor de PAF consti- 
tuie “standardul de aur', de asigurare a unei si- 
tuaţii epidemiologice favorabile. 


Tabelul 3. Clasificarea finală a diagnosticului de PAF. 


Diagnostic clinic definitiv peste 60 de zile după debutul 


gata e Cazuri PAF Ponderea 
paraliziei 

Poliradiculopatie/sindrom Gulian-Barre/Landry 20 16,9% 
Mielita transversală 3 2,5% 
Neuropatie traumatică 21 17,8% 
Tumoarea măduvei spinale (compresie acută a măduvei spi- 5) 4,2% 
nale cauzată de tumori, hematoame, abces) sau alte tumori 
Neuropatie periferică postinfecţioasă (difterie, borelioză) 
sau urmare a intoxicaţiilor (toxicoze, mușcături de șarpe, in- 32 27,2% 
toxicaţii cu săruri de metale grele sau pesticide) 
Alte patologii neurologice nespecifice 21 17,8% 
Patologii sistemice sau ale metabolismului (boli ale mușchi- a 6 8% 
lor sau ale oaselor) 
Patologii de etiologie necunoscută sau diagnostic necu- 8 6,8% 
noscut 

Total 118 100,00% 

Diagnosticul final de PAF a fost clasificat după 
cum urmează: în 32 cazuri sau 27,2% diagnos- 
ticul final a fost stabilit Neuropatie periferică 
postinfecţioasă (difterie, borelioză) sau ca ur- 
mare a intoxicaţiilor (toxicoze, mușcături de 
șarpe, intoxicații cu săruri de metale grele sau 
pesticide), în 21 cazuri sau 17,8% a fost identificat 
ca Neuropatie traumatică, la 20 de cazuri (16,9%) 
s-a stabilit diagnosticul Poliradiculopatie/sin- 
dromul  Gulian-Barre/Landry, în 21 cazuri 
(17,8%) - patologii neurologice nespecifice, în 5 
cazuri (4,2%) tumoare a măduvei spinale (com- 
presie acută a măduvei spinale cauzată de tumori, 
hematoame, abces) sau alte tumori, a câte 8 cazuri 
(6,8%)- patologii sistemice sau ale metabo- 
lismului (boli ale mușchilor sau ale oaselor) și 
patologii de etiologie necunoscută sau diagnostic 
necunoscut, iar în 3 cazuri diagnosticul final a 
constituit mielita transversală (tab. 3). 


DISCUȚII 


În prezent, mecanismul primar pentru detectarea 
poliovirusului este supravegherea  paraliziei 
acute flasce (PAF), cu eșantionarea de mediu, care 
servește drept completare. Totuși, pe măsură ce 
cazurile de PAF scad, supravegherea în mediul 
ambiant va deveni din ce în ce mai critică pentru 
detectarea poliovirusului (20). Cel puţin un caz 
PAF non-poliomielitic ar trebui detectat anual la 
100.000, la persoane sub 15 ani. În zonele ende- 
mice, rata ar trebui să fie de 2 cazuri la 100.000 
de populaţie (21). 


Datele studiului nostru au determinat rata cazuri- 
lor non-polio (PAF), pentru perioada 2002-2017, 
în limitele 0,3-2,3 la 100 mii de copii, cumulativ 
incidenţa constituind 17,9 cazuri la 100 mii de co- 
pii. Datele de supraveghere PAF din America 
arată că, în anul 2017 au fost raportate 1975 de 
cazuri de PAF, care corespundeau unei rate PAF 
de 1,17 cazuri, la o populaţie de 100.000. În 


CONCLUZII 


absenţa transmisiei de polio sălbatic, era de 
așteptat ca rata PAF să se reducă la aproximativ 
2/100000, considerată o rată acceptabilă a PAF 
(6). Un total de 4974 de cazuri de PAF au fost ra- 
portate de Irak între ianuarie 1997 și decembrie 
2011 (22). 


Datele relatate de noi demonstrează faptul că, 
persoane de gen masculin depistate cu paralizie 
acută flască sunt în proporţie de 54,2%, iar per- 
soane de gen feminin constituie 45,8%. În acest 
sens, nu am reușit să determinăm o diferenţă sta- 
tistică semnificativă (p>0,05). Un studiu de meta- 
analiză a stabilit incidenţa PAF pe sexe, similară 
cu 55% şi, respectiv, 45% pentru bărbaţi şi femei. 
Pentru bărbaţi Africa de Sud a raportat 54,3% și 
Ghana - 55,8% (9). 


În urma clasificării finale a cazurilor de PAF, dia- 
enosticul de poliomielităa fost infirmat. În stu- 
diul nostru, la 20 de cazuri (16,9%) s-a stabilit 
diagnosticul Poliradiculopatie/sindrom Gulian- 
Barre/Landry, iar pe primul loc cu 32 cazuri sau 
27,2% diagnosticul final a fost de Neuropatie pe- 
riferică postinfecţioasă (difterie, borelioză) sau ca 
urmare a intoxicaţiilor (toxicoze, mușcături de 
șarpe, intoxicații cu săruri de metale grele sau 
pesticide). Un studiu efectuat în Irak a declarat că 
Sindromul Guillain-Barre a constituit mai mult de 
jumătate dintre cazurile raportate (N=2611, 
52,5%), urmată de nevrita traumatică (N=715, 
14,4%) şi alte infecţii ale SNC (5,9%) (22). 


Măsurile de menţinere a statutului ţării ca liberă 
de poliomielită, se realizează conform Planului de 
acţiuni pe republică. Vaccinarea copiilor și menţi- 
nerea nivelului înalt de acoperire vaccinală contra 
poliomielitei, reprezintă activitatea prioritară în 
realizarea strategiei de menţinere a statutului 
țării ca liberă de poliomielită, specialiştii din 
sănătatea publică fiind veriga principală în moni- 
torizarea şi controlul PAF (paraliziei acute flasce). 


1. Situaţia epidemiologică privind paralizia acută flască la copii, în Republica Moldova, în perioada de 
postcertificare și a stabilirii statutului ca ţară liberă de poliomielită sălbatică, rămâne a fi una stabilă, 
datorită aportului în implementarea măsurilor antiepidemice, conform regulamentelor aplicate și 
recomandărilor realizate la nivel internaţional. Rata cazurilor non-polio (PAF), pentru perioada 
2002-2017, este în limitele 0,3-2,3 la 100 mii de copii, cumulativ incidenţa constituind 17,9 cazuri la 


100 mii de copii. 


2. Toate tulpinile poliovirale au origine vaccinală şi au fost izolate de la copii imunizaţi anterior 


îmbolnăvirii. 

3. Cele mai multe cazuri de paralizie acută flască au fost înregistrate în zona Centru (58,5%), în special, 
în mun. Chișinău 29,7% şi în celelalte localităţi incluse în această zonă - 28,8%. 





4. Persoanele de gen masculin, depistate cu paralizie acută flască, alcătuiesc 54,2%, iar cele de gen fe- 
minin de 45,8%, reprezentând o diferenţă statistică nesemnificativă (p>0,05). 


5. Seatestă o pondere de 32,2% a copiilor care sunt vaccinaţi incomplet contra poliomielitei sau nevac- 
cinaţi și chiar lipsa datelor, privind vaccinarea acestora. Datele indicate, relevă un risc sporit de con- 
tractare a poliomielitei. 

